### 11.    Styrkelse af egenkapitalen i Vestsjællands Brandvæsen

**Åbent**

Sagsnr.: 326-2019-21625       J.nr.: 00.17.20           Dokumentnr.:
326-2019-205105

**Sagstype**

Beslutning.

**Resume og sagens baggrund**

Med
udgangen af regnskabsåret 2018 er Vestsjællands Brandvæsens (VSBV) egenkapital
negativ. Dette skyldes dels de regnskabsmæssige underskud og dels udviklingen i
en række statusposter.

På
mødet i beredskabskommissionen den 21. juni 2019 blev det besluttet, at:

-
ejerkommunerne
anmodes om i 2019 ekstraordinært at indbetale samlet 1,0 mio. kr. til VSBV til
styrkelse af egenkapitalen, og

-
der i budget 2020
og indtil videre afsættes årligt samlet 1,0 mio. kr. til genopretning af
egenkapitalen.

I denne sag skal der tages stilling til
beredskabskommissionens anmodning, samt til finansiering i 2019, budget 2020 og
overslagsår.

**Indstillinger**

Direktøren indstiller, at

1.
Kalundborg Kommune ekstraordinært
udbetaler 0,23 mio. kr. årligt i 2019 og årene fremover,

2.
at Kalundborg Kommunes
driftsbudget til Vestsjællands Brandvæsen tilføres 0,23 mio. kr. i 2019
finansieret af kassebeholdningen, og

3.
at finansieringen af de
ekstraordinære udbetalinger i 2020 og årene fremover oversendes til
budgetprocessen.

**Behandling**

Økonomiudvalg, Kommunalbestyrelse.

**Sagsfremstilling**

Ved stiftelsen af VSBV blev det besluttet, at deres aktiver
alene skulle være materiel og øvrigt udstyr og at disse aktiver skulle leases.
VSBV ejer ikke bygninger. Egenkapitalen skulle være en buffer for de
svingninger i aktiviteterne gennem årene, som beredskaber er underlagt.

Nedenstående skema viser udviklingen i egenkapitalen for VSBV
siden selskabets stiftelse.

VSBV knytter følgende kommentarer til skemaet:

·
Rettelse investeringer primo 2018
som følge af en formelfejl i et regneark.

·
Investeringen i anlægsaktiver 2017
var hjemtagelsen af køretøjer og materiel fra Falck.

·
Afgang anlægsaktiver er udløb af
indgåede leasingaftaler.

·
Kortfristet tilgodehavende ved
stiftelse er hensættelse af feriepenge.

·
Regulering langfristet gæld er
ændringer i den gæld, som VSBV har til leasingselskabet.

VSBV’s revision oplyser, at det ikke er ulovligt med negativ
egenkapital, men anbefaler, at der laves en plan for genopretning af
egenkapitalen.

Beredskabskommissionen besluttede på mødet i
beredskabskommissionen den 21. juni 2019 følgende plan for genopretning af
egenkapitalen:

-
Ejerkommunerne anmodes om i 2019
ekstraordinært at indbetale samlet 1,0 mio. kr. til VSBV til styrkelse af
egenkapitalen.

-
I budget 2020 og indtil videre
afsættes årligt 1,0 mio. kr. til genopretning af egenkapitalen.

[adresse] andel af 1,0 mio. kr. udgør 0,23 mio. kr.
ud fra en ejerandel på 23 %

**Økonomiske konsekvenser**

Den ekstraordinære udbetaling i 2019 kan ikke indeholdes i
Kalundborg Kommunes afsatte driftsbudget til Vestsjællands Brandvæsen og det
foreslås derfor, at området tilføres et budget i 2019 på 0,23 mio. kr.
finansieret af kassebeholdningen.

Det foreslås endvidere, at finansieringen af de ekstraordinære
tilskud i budgetårene 2020 og frem oversendes til budgetprocessen.

[adresse] bemærkninger er indarbejdet i sagen.

**Økonomiudvalgets møde den 21.
august 2019:**

Anbefales.